《六月周次公俞伯辉余子寿共饮》
宋代·韩淲

煮饼了长夏，饱外非所忧。既和以滑甘，亦用冷煖投。

芼之蔬茹嘉，一箸真良谋。风轩置盆水，帘虚漾林幽。

更催石鼎煎，瀹此茗雪瓯。且足为口腹，庶得少迟留。

山房无六月，微凉已飕飕。庚伏始云中，不日天下秋。

善来二三友，閒身宜自由。步可著两履，汎可掉扁舟。

破壁委穷巷，孤城带芳洲。初传多黍稌，忽诏捕螟蟊。

但畏妨我诗，恒饥思难抽。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。